AGENDA: En Bici Sense Edat se suma a la Setmana Europea de la Mobilitat 2025 amb activitats inclusives arreu de Catalunya
2025-09-13 - 2025-09-28
♻️🌿🚲 Del 16 al 22 de setembre de 2025 Catalunya celebra la Setmana Europea de la Mobilitat (SEM), una iniciativa que promou hàbits de desplaçament sostenibles, segurs i saludables com caminar, anar en bicicleta, utilitzar el transport públic o moure’s amb vehicles elèctrics.
Un any més, En Bici Sense Edat (EBSE) s’hi suma amb un ampli calendari d’activitats per fomentar la mobilitat responsable i inclusiva, posant al centre les persones grans i amb mobilitat reduïda.

Calendari d’activitats d’En Bici Sense Edat

13 i 14 de setembre | Palau d’Anglesola
Participació d’#EBSEPalau a la 6a edició de la PlaymoPalau – Fira de Clicks de Playmobil.
→ + info
15 de setembre | Lleida
Passejada amb residents de Ca la Cileta, des de l’IEI fins a la Plaça Sant Joan, acompanyats per #EBSEPalau.
→ + info

16 de setembre | Barcelona
Projecció gratuïta del documental “Cycling Without Age” al Centre Cívic Pati Llimona, seguida d’un col·loqui. Activitat organitzada per #EBSEBarcelona.
→ + info
18 de setembre | Palau d’Anglesola
#EBSEPalau tornarà a participar en una nova edició de la Trobada Intergeneracional sobre Rodes, que reunirà joves i grans en una passejada conjunta pels carrers del poble, amb la Trileta, el tricicle, com a gran protagonista.
→+ info
18 de setembre | Reus
EBSE organitzarà una jornada de mobilitat sostenible amb demostracions de passejades inclusives , seguida d’una xerrada sobre la missió i visió de l’entitat.
→ + info
19 de setembre | Terrassa
#EBSETerrassa celebrarà el Park(ing) Day i farà passejades demostratives en tricicle. L’objectiu és donar a conèixer En Bici Sense Edat, coincidint amb altres activitats relacionades amb la mobilitat sostenible i el dret a l’espai públic.
→ + info
19 de setembre | Vilanova i la Geltrú
EBSE formarà al nou grup motor “A Tres Rodes Vilanova”, que impulsarà el programa local (#EBSEVilanova). La sessió tindrà lloc al Casal Municipal de la Gent Gran.
→ + info
20 de setembre | Sant Joan Despí i Badalona
EBSE realitzarà una jornada de mobilitat sostenible amb demostracions de passejades inclusives per a persones grans i amb mobilitat reduïda.
→ + info

20 de setembre | Sabadell
#EBSETerrassa es traslladarà a Sabadell per sumar-se a una nova jornada de passejades demostratives, en col·laboració amb la cooperativa La Sarrià.
→ + info
21 de setembre | Sant Cugat
#EBSESantCugat participarà a la Pedalada Popular de Sant Cugat per la SEM i disposarà d’un estand informatiu on tothom podrà conèixer de prop el projecte d’ En Bici Sense Edat.
→ + info
21 de setembre | Castelldefels
#EBSECastelldefels participarà a la Pedalada Popular de Castelldefels, en el marc de la Festa de la Bici que organitza el consistori per la SEM.
→ + info
21 de setembre | Cornellà
#EBSECornellà i #EBSESantJust participaran activament a la Festa de la Mobilitat Sostenible amb l’objectiu de sensibilitzar sobre la importància dels desplaçaments sostenibles i la vida activa a peu o en bicicleta.
→ + info

25 de setembre | Barcelona
#EBSEBarcelona se sumarà a la darrera trobada del projecte europeu ReHEALMS amb la seva flota de tricicles, portant usuàries a l’estrena de l’obra “Sala d’espera 44” de la companyia PÁJARAS a l’Hospital de Sant Pau.
→ + info
27 de setembre | Barcelona
Nova formació de voluntariat al Casal Ca l’Isidret, a càrrec de #EBSEBarcelona.

28 de setembre | Baix Llobregat
Gran participació conjunta d’#EBSECornellà, #EBSESantJust i altres capítols a la Baixcicletada, amb la seva flota de tricicles.
→ + info

28 de setembre | Cornellà
Sortida cultural amb #EBSECornellà per assistir a l’obra Mi vida en el arte de Rafael Álvarez “El Brujo”.
→ + info

A més, durant tot el mes de setembre, #EBSEMataró organitzarà formacions per a nou voluntariat, ampliant així la xarxa de persones compromeses amb la missió de l’associació.

→ + info

D’altra banda, #EBSEGirona també oferirà, durant tot el mes de setembre, passejades al voltant dels centres cívics.

→ + info

Setmana Europea de la Mobilitat (SEM) 2025 amb #EBSEPalau: PlaymoPalau, Trobada Intergeneracional sobre Rodes i visita a Lleida
2025-09-13 - 2025-09-18
Aquest inici de mes ve carregat d’activitats per al capítol d’#EBSEPalau, i les voluntàries i usuàries ja tenen el calendari ben marcat 📅.

13 i 14 de setembre | 6a edició de la PlaymoPalau – Fira de Clicks de Playmobil

El pavelló poliesportiu del Palau d’Anglesola (Av. Països Catalans, 1) es transformarà en un autèntic món en miniatura amb 2.000 m² de creativitat i 15 diorames d’exposició. Una cita per a petits i grans, en què la Trileta acompanyarà les usuàries de Ca la Cileta els dies 13 i 14 de setembre.

Dilluns 15 de setembre | Sortida amb la Trileta cap a Lleida
El 15 de setembre, les voluntàries i usuàries d’#EBSEPalau viuran una jornada molt especial: serà la primera vegada que es desplacen des del Palau d’Anglesola fins a Lleida amb la Trileta! La il·lusió i l’entusiasme són màxims, i promet ser una experiència única 💚.

Dijous 18 de setembre | Tercera Trobada Intergeneracional sobre Rodes
El dijous 18 de setembre, el capítol d’#EBSEPalau tornarà a participar en una nova edició de la Trobada Intergeneracional sobre Rodes, una activitat inclosa dins les accions del capítol d’En Bici Sense Edat per la Setmana Europea de la Mobilitat (SEM).
La jornada reunirà joves i persones grans en una passejada conjunta pels carrers del poble, amb la Trileta, el tricicle, com a gran protagonista. L’activitat és oberta a tothom, i l’únic requisit per participar-hi és utilitzar un mitjà de transport sostenible.

📅 Quan? Dijous 18 de setembre
🕙 Horari: de 10.30 a 12.30 h
📍 On? Palau d’Anglesola

> Descobreix tots els esdeveniments d’En Bici Sense Edat durant la SEM

Vine a l’acte d’inauguració de la Tramuntana, el nou tricicle d’#EBSESantCugat!
2025-09-08 18:00 (Europe/Copenhagen)
🚲✨ El dilluns 8 de setembre, En Bici Sense Edat Sant Cugat celebrarà un esdeveniment molt especial: la presentació oficial de la “Tramuntana”, el nou tricicle d’#EBSESantCugat, fruit de l’èxit de la campanya “Necessitem un nou tricicle a Sant Cugat”, impulsada a través de Goteo.org.
“Tramuntana” és el nom escollit pel voluntariat, inspirat en l’eslògan de l’associació “El dret a sentir el vent a la cara”. Aquest segon tricicle permetrà duplicar el servei de passejades per a persones grans i amb mobilitat reduïda, ampliant així l’impacte social del projecte en la localitat.
A l’acte hi participaran l’alcalde de Sant Cugat, regidors del consistori, les residències col·laboradores, els Amics de la Gent Gran i totes les persones i entitats que han fet possible aquest projecte.
💚 Des d’En Bici Sense Edat, es fa una crida especial a tothom que hi vulgui participar, especialment al voluntariat d’#EBSECatalunya: La vostra presència donarà més força i sentit a la celebració, i serà una ocasió per retrobar-se i compartir junts aquest moment tan especial!
👉 Veniu, sumeu-vos a la festa i doneu la benvinguda a la Tramuntana!

📅 Quan? Dilluns 8 de setembre
🕙 Horari: 18:00h
📍 On? Davant l’Ajuntament de Sant Cugat (Plaça de la Vila, 1, 08172 Sant Cugat del Vallès, Barcelona)

Setmana Europea de la Mobilitat (SEM) 2025 amb #EBSEGirona: passejades al voltant dels centres cívics
2025-09-08 - 2025-09-30
8 al 30 de setembre | Passejades per Girona
Del 8 al 30 de setembre, el capítol d’#EBSEGirona participarà activament a la Setmana Europea de la Mobilitat (SEM) 2025 amb un programa especial de passejades en tricicle adaptat adreçades a les persones grans de la ciutat.
Durant tot el mes, voluntaris i voluntàries de l’entitat oferiran sortides amb tricicles adaptats per millorar la qualitat de vida, la salut i el benestar de la gent gran.
Cada passejada tindrà una durada aproximada d’una hora i es realitzarà amb dos tricicles disponibles, amb un total de sis sortides cada dia.

Calendari de passejades
Les activitats tindran lloc els dilluns i dimarts de setembre al matí, amb punts de sortida als diferents centres cívics de Girona:

8 de setembre | Centre Cívic Barri Vell-Mercadal | de 10 a 13 h
9 de setembre | Centre Cívic Onyar | de 10 a 13 h
15 de setembre | Centre Cívic Pedret | de 10 a 13 h
16 de setembre | Centre Cívic Pla de Palau | de 10 a 13 h
22 de setembre | Centre Cívic Pont Major | de 10 a 13 h
23 de setembre | Centre Cívic Sant Narcís | de 10 a 13 h
29 de setembre | Centre Cívic Santa Eugènia | de 10 a 13 h
30 de setembre | Centre Cívic Ter | de 10 a 13 h

Inscripcions
Per participar-hi cal inscriure’s prèviament a través del web oficial de l’Ajuntament de Girona: www.girona.cat/setmanadelamobilitat.
> Descobreix tots els esdeveniments d’En Bici Sense Edat durant la SEM

#EBSEBarcelona participarà en la Pedalada Popular de la Festa Major de Gràcia 2025!
2025-08-15 10:00
El proper divendres 15 d’agost, el capítol de #EBSEBarcelona se sumarà a la tradicional Pedalada Popular de la Festa Major de Gràcia 2025, organitzada pel Club Ciclista de Gràcia en col·laboració amb la Fundació Festa Major de Gràcia.🚴‍♂️
L’inici tindrà lloc a les 10.00 hores al passeig de Sant Joan amb Travessera de Gràcia, i el recorregut finalitzarà davant la seu del club, al carrer Berga, 23.
👨‍👩‍👧‍👦 L’objectiu principal d’aquesta pedalada popular és fomentar l’ús de la bicicleta entre famílies i infants, alhora que es visibilitza la bici com a mitjà de transport sostenible i es reivindica el seu espai a la ciutat, especialment en unes dates tan emblemàtiques per al barri de Gràcia. L’activitat és assequible i apta per a tothom, convertint-se en una oportunitat perfecta per gaudir del ciclisme urbà en un ambient festiu.🎶
🗺️Recorregut complet: Passeig de Sant Joan – Travessera de Gràcia – Escorial – Providència – Plaça Rovira i Trias – Rabassa – Sant Salvador – Verntallat – Martí – Torrent de les Flors – Encarnació – Montmany – Ramón i Cajal – Torrent de les Flors – Travessera de Gràcia – Bailèn – Còrsega – Diagonal (lateral muntanya) – Via Augusta – Gal·la Placídia – Via Augusta – Rambla del Prat – Berga.
📩 Si vols pedalar amb En Bici Sense Edat, posa’t en contacte amb Acxené per a més informació: acxene.rangel@enbicisenseedat.cat
📅 Quan? Divendres 15 d’agost
🕙 Horari: 10h
📍 On? Passeig de Sant Joan amb Travessera de Gràcia

Mai és tard per viure l’Orgull: la gent gran torna al Pride amb #EBSEBarcelona
2025-07-19 17:00 - 20:00
🌈 #EBSEBarcelona tornarà a participar en el Pride BCN, sumant-se un any més a aquesta gran celebració per la inclusió, la diversitat i els drets LGTBIQ+. Així doncs, els tricicles d’En Bici Sense Edat portaran com a passatgeres persones grans per reivindicar totes plegades que mai és tard per celebrar la vida i la diversitat. Perquè tothom, sigui quina sigui la seva edat, condició o sexualitat, mereix viure i compartir l’orgull de ser qui és. 💜
📅Quan? Dissabte, 19 de juliol
🕐 Hora: 17:00h a 20:00h
📍On? Punt de trobada a la Residència Fort Pienc, Barcelona

“Cycling to Care” finalitzarà la seva prova pilot al Recinte Modernista de Sant Pau
2025-07-14 16:00 - 19:00
El projecte “Cycling to Care” (C2C) tancarà la seva prova pilot el proper dilluns 14 de juliol amb una cerimònia especial de mapeig emocional, que tindrà lloc al Recinte Modernista de l’Hospital de Sant Pau.
Com ja s’ha explicat en diverses notícies d’aquesta mateixa web, aquest projecte d’investigació-acció té com a objectiu mesurar el benestar emocional dels participants a través de les passejades en tricicle d’En Bici Sense Edat, alhora que promou valors de sostenibilitat i vincula la salut mental amb la consciència ambiental.
Així doncs, el taller adreçat als joves que han participat en el projecte servirà per compartir vivències, aprenentatges i emocions sorgides durant les passejades, en un espai íntim de reflexió conjunta.
📅 Quan? Dilluns, 14 de juliol
🕐 Hora: 16:00h a 19:00h
📍 On? Recinte Modernista de l’Hospital de Sant Pau, Barcelona

La Trobada d’Estiu del Voluntariat d’#EBSEBarcelona ja té data!
2025-07-08
🌞Com ja és tradició, amb l’arribada de l’estiu també arriba una de les cites més esperades per al voluntariat d’#EBSEBarcelona: la Trobada d’Estiu!!. Enguany, l’esdeveniment tindrà lloc el proper dimarts 8 de juliol, i es presenta com una oportunitat ideal perquè les voluntàries del capítol barceloní es retrobin, es coneguin millor i comparteixin vivències.
La jornada servirà no només per reforçar els vincles entre les persones que formen part del projecte, sinó també per fer una mirada enrere i valorar conjuntament com ha anat la primera meitat de l’any. Hi haurà espai per intercanviar anècdotes, reflexionar sobre l’experiència viscuda, expressar inquietuds i posar en comú informacions útils de cara als mesos vinents.
Una trobada pensada per cuidar el cor del projecte: el voluntariat. 🚲💚

#EBSETerrassa participarà en la Festa Major de la ciutat! Apunta’t!
2025-07-05
🎉El proper dissabte 5 de juliol, #EBSETerrassa participarà en la Festa Major de la ciutat amb el suport del Servei de Promoció de la Gent Gran, oferint diverses passejades en tricicle al llarg del dia amb l’objectiu que les persones grans puguin viure l’experiència de la festa pels carrers del centre! 🎈🎶
📩 Per a més informació, escriu a: marta.llado@enbicisenseedat.cat
📅Quan? Dissabte, 5 de juliol
📍On? Jardins de la Casa Alegre de Sagrera, Terrassa

#EBSEVilanova aterra al llegendari Vida Festival amb estand propi: vine a conèixer el nou capítol de l'associació!
2025-07-03 - 2025-07-05
Els dies 3, 4 i 5 de juliol, un dels capítols més joves d’En Bici Sense Edat, #EBSEVilanova, participarà en un dels esdeveniments més multitudinaris i emblemàtics de la capital del Garraf: el Vida Festival! 🎶
La participació es durà a terme mitjançant un estand informatiu de l’associació al Market del festival. Enmig d’aquest escenari dedicat a la música internacional, #EBSEVilanova donarà a conèixer el projecte i aprofitarà l’ocasió per captar voluntàries i voluntaris per al seu capítol, que ben aviat iniciarà l’activitat. 🚲
Vine a conèixer #EBSEVilanova i fes-te voluntària, perquè hi ha festivals que celebren la vida… i també iniciatives que la transformen! 💫
📅 Quan? 3, 4 i 5 de juliol

📍 On? Masia d’en Cabanyes, Vilanova i la Geltrú

#EBSEBarcelona reincideix a la Gran Pantalla, el Festival Internacional de Cinema de les Persones Grans
2025-07-03 - 2025-07-04
Per tercer any consecutiu, el 3 i 4 de juliol, En Bici Sense Edat participarà novament a La Gran Pantalla, el Festival Internacional de Cinema de les Persones Grans de Barcelona. Un espai de trobada cinematogràfica intergeneracional que per setè any celebra el paper actiu de la gent gran i les narratives que trenquen estereotips sobre l’envelliment. 🎬
Durant la setmana del festival, les voluntàries de l’associació acompanyaran persones grans als cinemes en tricicle, facilitant l’accés a les projeccions i afavorint la seva participació activa en aquest esdeveniment cultural.
Així, els tricicles d’#EBSEBarcelona rodaran fins als Cinemes Girona, contribuint a fer d’aquest festival un espai encara més inclusiu, accessible i fidel als seus valors: posar la gent gran al centre de la mirada i de l’experiència cinematogràfica. 🍿🚲
📅 Quan? 3 i 4 de juliol
📍 On? Cinemes Girona i altres localitzacions, Barcelona

En Bici Sense Edat es presentarà davant del Parlament de Catalunya
2025-07-02 13:00
El proper dimecres 2 de juliol a les 13:00 h, En Bici Sense Edat portarà quatre tricicles de la seva flota davant del Parlament de Catalunya, concretament davant la Comissió de Drets Socials i Inclusió. L’objectiu d’aquesta acció és oferir a les diputades i diputats l’oportunitat de conèixer de primera mà els tricicles adaptats, conversar amb persones usuàries del projecte i fins i tot fer una breu passejada amb elles!
🚲💬A les portes de la institució es reunirà l’equip tècnic de l’associació, representants dels capítols d’#EBSECatalunya que s’hi vulguin afegir, quatre tricicles de la flota d’#EBSEBarcelona, quatre usuàries habituals —molt estimades per tot l’equip i sempre encantades de passejar amb EBSE!- , així com un grup de voluntàries!
📅 Quan? Dimecres, 2 de juliol
🕐 Hora: 13:00 h
📍 On? Davant del Parlament de Catalunya, Barcelona

🚴‍♂️#EBSECastelldefels busca voluntaris: nou curs de formació el 28 de juny!
2025-06-28 10:00 - 14:00
Vols formar part del voluntariat d’En Bici Sense Edat a Castelldefels? Aquesta és la teva oportunitat! 💚🙌
SESSIÓ TEÒRICA
🗓️28 de juny de 10:00h a 12:00h
📍Restaurant Imperfect (Av. d’Habana Vieja, 8, 08860 Castelldefels, Barcelona)
SESSIÓ PRÀCTICA
🗓️ 28 de juny de 12:00h a 14:00h
🎯 Pràctica amb el tricicle per aprendre a circular amb seguretat
Què necessites per ser voluntari/a?
-Fer la formació teòrica i pràctica
-Tenir ganes de compartir històries i emocions amb la gent gran i gent amb mobilitat reduïda
-Disposar de temps (regularment o esporàdicament, però amb compromís (almenys 6 mesos)
❌ NO cal estar en forma ni ser usuari/a habitual de la bici (els tricicles tenen assistència elèctrica).
📌 Inscripció – Places limitades! Reserva la teva plaça omplint el formulari!

#EBSESantJust, protagonista en l’arribada de la Flama del Canigó 2025
2025-06-23
🔥Un any més, #EBSESantJust tornarà a ser una peça clau en la celebració de la revetlla de Sant Joan al municipi, formant part activament en la tradicional recollida de la Flama del Canigó. Amb tota la seva flota de vehicles, la tarda de dilluns 23 de juny, l’entitat acompanyarà l’organització de l’acte, oferint una experiència cultural i comunitària inoblidable.🚲✨.
La Flama, que s’encén al cim del Canigó la matinada del 22 de juny amb llenya de diversos indrets dels Països Catalans, es distribueix arreu del territori el dia 23. A Sant Just, si se segueix la dinàmica habitual, arribarà a l’avinguda del Doctor Ribalta i recorrerà diferents carrers fins a la plaça Malaret, on es llegirà el manifest i s’encendrà el peveter.🕯️
L’esdeveniment està organitzat per l’Ajuntament de Sant Just Desvern i Òmnium Cultural, amb la col·laboració d’En Bici Sense Edat i la SEAS.

🚴‍♂️🎉#EBSECornellà i #EBSESantJust a la XIX Festa de la Bicicleta de Cornellà!
2025-06-15 09:15 - 13:00
El proper diumenge 15 de juny, els capítols d’#EBSECornellà i #EBSESantJust participaran a la XIX Festa de la Bicicleta de Cornellà, una jornada festiva i oberta a tothom per celebrar la mobilitat sostenible i la vida activa sobre rodes! 💚🚲
El recorregut serà circular, d’uns 8 km pels carrers de Cornellà, a un ritme tranquil i apte per a tota la familia. Durant la pedalada es faran aturades per reagrupament, i tot el trajecte estarà acompanyat per la Guàrdia Urbana, un vehicle d’assistència i, com a mesura de seguretat, una ambulància de la Creu Roja.
A l’arribada, hi haurà esmorzar per a tothom per a recuperar forces i continuar compartint l’experiència! 🥐🍊
📢 T’hi apuntes? Només cal que omplis aquest formulari d’inscripció!!

📅 Quan? Diumenge, 15 de juny
🕙 Horari: 9: 15h a 13:00h
📍 On? Carretera d’Esplugues amb Plaça de l’Església (davant Masia Can Maragall)

#EBSEBarcelona debuta a la Cursa dels 10 Blaus de Gràcia amb motiu del Dia Mundial contra el Maltractament a les Persones Grans
2025-06-15 09:00 - 12:00
El proper diumenge 15 de juny, #EBSEBarcelona participarà per primer cop a la 12a edició de la Cursa dels 10 Blaus de la Vila de Gràcia. Aquest esdeveniment serà l’oportunitat perfecta per celebrar la fita històrica d’haver iniciat l’activitat d’En Bici Sense Edat al districte, a més de reivindicar el Dia Mundial de la Presa de Consciència sobre l’Abús i el Maltractament a les Persones Grans, que se celebra el mateix dia.
La cursa, organitzada pels Castellers de la Vila de Gràcia, recorrerà els carrers del districte en dues voltes a un circuit de 5 km.
📅 Quan? Diumenge , 15 de juny
🕙 Horari: 9:00h – 11:45h aprox.
📍 On? Per la Vila de Gràcia

🚴‍♂️#EBSECardedeu busca voluntaris: nous cursos de formació els dies 12, 17 i 19 de juny!
2025-06-12 10:00 - 2025-06-19 11:30
Vols formar part del voluntariat d’En Bici Sense Edat a Cardedeu? Aquesta és la teva oportunitat! 💚🙌
SESSIÓ TEÒRICA- Pots triar la data que et vagi millor!
🗓️12 de juny de 10:00h a 11:30h
🗓️17 de juny de 10:00h a 11:30h
🗓️19 de juny de 10:00h a 11:30h
📍La Fresca de Cardedeu (Diagonal Josep Pujades, 11, baixos,)
SESSIÓ PRÀCTICA
🗓️ Un cop feta la formació teòrica, a concretar amb el coordinador.
🎯 Pràctica amb el tricicle per aprendre a circular amb seguretat
Què necessites per ser voluntari/a?
-Fer la formació teòrica i pràctica
-Tenir ganes de compartir històries i emocions amb la gent gran i gent amb mobilitat reduïda
-Disposar de temps (regularment o esporàdicament, però amb compromís)
❌ NO cal estar en forma ni ser usuari/a habitual de la bici (els tricicles tenen assistència elèctrica).
📌 Inscripció GRATUÏTA – Places limitades! Reserva la teva plaça omplint el formulari!

🚂#EBSEPalau pedalarà en el "Carrilet Fest 2025" amb les usuàries de Ca la Cileta
2025-06-08 11:00 - 17:30
Un any més, les voluntàries d‘#EBSEPalau passejaran les usuàries de la residència Ca la Cileta en el marc de la quarta edició del Carrilet Fest 2025, el festival d’aprenentatges del Pla d’Urgell! Durant el matí i la tarda, les acompanyaran en els tricicles d’En Bici Sense Edat perquè puguin gaudir de les activitats, la música i l’ambient festiu que omplirà els voltants del pavelló poliesportiu del Palau d’Anglesola.
🎉 El “Carrilet Fest 2025” torna amb una programació plena de propostes culturals i lúdiques per compartir en família: arts escèniques, tallers, música en directe i jocs per a totes les edats!
📅 Quan? Diumenge 8 de juny
🕐 Horari del festival: d’11:00h a 17:30h
🚲Horari de les passejades: durant el matí i la tarda (a concretar)
📍 On? Pavelló municipal del Palau d’Anglesola (Av. Països Catalans, 1) i voltants
#EnBiciSenseEdat #CarriletFest2025 #EBSEPalau #GentGranActiva

📽️#EBSESantCugat realitzarà una projecció gratuïta de la pel·lícula “Cycling Without Age” als Cinemes Sant Cugat. No t'ho perdis!🍿
2025-06-02 19:30 - 20:30
#EBSESantCugat projectarà la pel·lícula-documental “Cycling Without Age” el dilluns 2 de juny als Cinemes Sant Cugat, a les 19:30h. L’entrada serà gratuïta i oberta a tothom que vulgui descobrir aquesta inspiradora peça audiovisual, que mostra amb sensibilitat i rigor la tasca de voluntariat que duu a terme el moviment d’ En Bici Sense Edat arreu del món. Una oportunitat única per conèixer el projecte des de dins i deixar-se emocionar per les històries que hi donen vida.
🎬 “Cycling Without Age” explica la història del capítol d’En Bici Sense Edat a Santa Bàrbara, Califòrnia. Liderat per en John, un professor de secundària jubilat a la recerca de la seva nova aula, aquest grup de voluntàries porta persones grans de tota la comunitat a passejar per la platja i pel bosc, per a que sentin de nou el vent als cabells. A través d’intensos moments compartits a la carretera, la pel·lícula mostra com l’experiència a l’aire lliure pot crear vincles: entre el pilot i el company de passeig, entre el passat i el present. “Cycling Without Age” presenta un retrat únic de l’envelliment, fent reflexionar el públic sobre la importància de sortir a l’exterior per a aquells que massa sovint es veuen confinats a espais interiors.
📅 Quan? Dilluns, 2 de juny
🕙 Horari: 19:30h
📍 On? Cinemes Sant Cugat, Avinguda del Pla del Vinyet
🎫 Entrada gratuïta

🚴‍♀️Els tricicles d’#EBSEBarcelona tornen a la Festa de la Bicicleta del Prat
2025-06-01 10:00
El proper diumenge 1 de juny, #EBSEBarcelona participarà a la Festa de la Bicicleta del Prat, l’acte central de celebració del Dia Mundial de la Bicicleta (3 de juny).
Un any més, els tricicles d’En Bici Sense Edat tornaran a ser-hi presents per oferir passejades a persones grans de la residència propera al Parc del Nou. Una oportunitat única per apropar el projecte a la comunitat i seguir promovent la mobilitat sostenible i l’acompanyament a la gent gran.
La jornada inclourà un passeig de 10 km per diversos paisatges del Prat, amb final al Parc del Nou, on hi haurà esmorzar gratuït i activitats lúdiques relacionades amb el món de la bicicleta.
És una experiència ideal per gaudir-la en família o amb amics, en un entorn sense trànsit motoritzat, on les bicicletes són les úniques protagonistes.

📍 No cal inscripció prèvia i l’activitat és totalment gratuïta.

📅 Quan? Diumenge, 1 de juny
🕙 Horari: a les 10:00h
📍 On? Sortida Plaça Catalunya

🚴‍♂️#EBSESantJust busca voluntaris: nou curs de formació el 30 de maig!
2025-05-30 17:30 - 19:30
Vols formar part del voluntariat d’En Bici Sense Edat a Sant Just Desvern? Aquesta és la teva oportunitat! 💚🙌
La formació consta de dues sessions presencials, d’assistència IMPRESCINDIBLE:
SESSIÓ TEÒRICA
🗓️ Divendres, 30 de maig – 17.30h-19:30h
📍 Sant Just Solidari (Les Escoles, c/Montserrat, 2)
SESSIÓ PRÀCTICA
🗓️ Es decidirà el dia de la formació
🎯 Pràctica amb el tricicle per aprendre a circular amb seguretat
Què necessites per ser voluntari/a?
-Ser major d’edat
-Fer la formació teòrica i pràctica
-Tenir ganes de compartir històries i emocions amb la gent gran i gent amb mobilitat reduïda
-Disposar de temps (regularment o esporàdicament, però amb compromís)
❌ NO cal estar en forma ni ser usuari/a habitual de la bici (els tricicles tenen assistència elèctrica).
📌 Inscripció GRATUÏTA – Places limitades! Reserva la teva plaça omplint el formulari!

#EBSEBarcelona participa a l’"Altre Festival": arts, salut mental i inclusió en moviment!
2025-05-30 - 2025-06-01
🎭🚴‍♂️En Bici Sense Edat participarà un any més a l’”Altre Festival Internacional d’Arts Escèniques i Salut Mental”, un esdeveniment que transforma el recinte de Fabra i Coats (Sant Andreu) en un espai de trobada inclusiu i sense etiquetes.
Els tricicles d’#EBSEBarcelona formaran part de la 11a edició del festival, que se celebrarà del 30 de maig a l’1 de juny. Enguany, el programa inclou més de 35 propostes de teatre, dansa, música, circ i formats escènics innovadors, totes vinculades a la salut mental.
📅 Quan? Del 30 de maig a l’1 de juny
📍 On? Recinte Fabra i Coats, Sant Andreu

#EnBiciSenseEdat #EBSEBarcelona #AltreFestival2024 #CulturaAccessible #SalutMental #GentGranActiva #PedalemJunts

#EBSESantJust se suma al Dia Mundial Sense Tabac amb una jornada de salut i consciència col·lectiva
2025-05-29 10:00
🚭El proper 29 de maig, #EBSESantJust participarà un any més en els actes organitzats pel CAP de Sant Just Desvern per commemorar el Dia Mundial Sense Tabac, una iniciativa que vol sensibilitzar la ciutadania sobre els perills del consum de tabac i promoure hàbits de vida saludables i espais lliures de fum per a totes les edats.
🌱💪La jornada començarà a les 10 h, amb una caminada popular oberta a tothom, que recorrerà diversos espais de Sant Just Desvern. En acabar, hi haurà una classe de zumba, repartiment de fruita i aigua, i un sorteig d’obsequis per als participants.
Amb aquesta acció, #EBSESantJust referma el seu compromís amb la promoció de la salut comunitària i el suport a iniciatives que fomenten entorns més sans i conscients. Aquest any, l’Organització Mundial de la Salut (OMS) posa el focus en denunciar les tàctiques de la indústria del tabac, especialment dirigides als joves, per fer atractius els seus productes i perpetuar l’addicció.

📅 Quan? Dijous, 29 de maig
🕙 Horari: a les 10:00h
📍 On? CAP de Sant Just Desvern

#EBSETerrassa realitzarà una projecció gratuïta de la pel·lícula “Cycling Without Age”. No t’ho pots perdre!
2025-05-28 11:00
#EBSETerrassa projectarà la pel·lícula-documental “Cycling Without Age” el dimecres 28 de maig a la Sala d’Actes del Casal Anna Murià a les 11:00h. L’entrada serà gratuïta i oberta a tothom que vulgui descobrir aquesta inspiradora peça audiovisual, que mostra amb sensibilitat i rigor la tasca de voluntariat que duu a terme el moviment d’ En Bici Sense Edat arreu del món. Una oportunitat única per conèixer el projecte des de dins i deixar-se emocionar per les històries que hi donen vida. Al final del documental hi haurà un espai de debat a càrrec de l’entitat.
🎬 “Cycling Without Age” explica la història del capítol d’En Bici Sense Edat a Santa Bàrbara, Califòrnia. Liderat per en John, un professor de secundària jubilat a la recerca de la seva nova aula, aquest grup de voluntàries porta persones grans de tota la comunitat a passejar per la platja i pel bosc, per a que sentin de nou el vent als cabells. A través d’intensos moments compartits a la carretera, la pel·lícula mostra com l’experiència a l’aire lliure pot crear vincles: entre el pilot i el company de passeig, entre el passat i el present. “Cycling Without Age” presenta un retrat únic de l’envelliment, fent reflexionar el públic sobre la importància de sortir a l’exterior per a aquells que massa sovint es veuen confinats a espais interiors.

📅 Quan? Dimecres 28 de maig
🕙 Horari: 11:00h
📍 On? Sala d’Actes del Casal Anna Murià
🎫 Entrada gratuïta

#EBSEBarcelona se suma un any més a la pedalada reivindicativa “Kidical Mass”🚲👧🧒
2025-05-25
🗓️ Quan? Diumenge 25 de maig de 2025
📍 On? Sant Andreu, Barcelona
#EBSEBarcelona participarà un any més a la Kidical Mass, una pedalada familiar que enguany celebra la seva 4a edició. Aquest esdeveniment forma part d’un moviment global que vol fomentar l’ús de la bicicleta en els desplaçaments quotidians i la pacificació dels entorns escolars.
La Kidical Mass està pensada per gaudir en família i, sobretot, per reivindicar carrers segurs per als infants. Inspirada en la Massa Crítica, és una crida col·lectiva per promoure una mobilitat activa, segura i respectuosa amb el medi ambient.🌍 🍃

En Bici Sense Edat arriba al III Congrés Internacional de Comunicació i Ciutadania de Barcelona: quin paper hi tindrà l’entitat?
2025-05-23 09:30 - 19:00
💬En Bici Sense Edat participarà en el III Congrés Internacional de Comunicació i Ciutadania, organitzat per la Secció de Comunicació i Ciutadania de l’AE-IC i la Universitat Pompeu Fabra.
L’esdeveniment, que se celebrarà al Canòdrom de Barcelona, reunirà iniciatives acadèmiques i del tercer sector per reflexionar conjuntament sobre els reptes actuals de la comunicació comunitària, els mitjans alternatius i la participació ciutadana. El programa inclourà taules de diàleg, presentació de projectes locals, projecció d’audiovisuals i comunicacions acadèmiques.
En aquest marc, En Bici Sense Edat hi participarà en dues modalitats, amb l’objectiu de donar visibilitat al projecte des d’una perspectiva comunitària i fomentar l’intercanvi d’experiències sobre el paper de la comunicació en l’àmbit social.
🎥A més, també serà present en un taller d’exhibició d’audiovisuals, on es mostraran iniciatives que utilitzen l’audiovisual com a eina de transformació social, per abordar diverses problemàtiques des de la comunitat.

📅 Quan? Divendres, 23 de maig
🕙 Horari: 9.30h a 11.30h i 17.30h a 19.00h
📍 On? Canòdrom de Barcelona

📢 Busquem voluntaris de 18 a 30 anys per al projecte #Cycling2Care (C2C)
2025-05-10 10:00 - 17:00
Apunta’t a C2C
💚👵Uneix-te a #C2C, una iniciativa en col·laboració amb la UPC, que connecta salut mental, sostenibilitat i solidaritat amb la gent gran. Per sumar-te, només hauràs de completar tres formacions i un mínim de cinc passejades, entre el 20 de maig i el 20 de juny.
🎓Els estudiants de la UPC guanyaran 2 crèdits ECTS per la seva participació!
📅 Primera formació: 10 de maig, de 10:00h a 17:00h, Casal Ca l’Isidret, Barcelona
🚴‍♂️ Passejades: del 20 de maig al 20 de juny (mínim 5 sortides) als barris del #FortPienc i el #Poblenou.
💡 Per què unir-te?
-Coneixeràs els recursos per entendre i gestionar l’ansietat climàtica i a convertir-la en acció positiva
-Fomentaràs el diàleg intergeneracional i el compromís ambiental
-Formaràs part d’una recerca d’avantguarda sobre sostenibilitat i benestar
-Milloraràs les teves habilitats de comunicació, empatia i treball en equip
Apunta’t a C2C
#Voluntariat #Sostenibilitat #BenestarEmocional #Cycling2Care #Sostenibilidad #HabilidadesEmocionales #Barcelona

ℹ️#EBSECornellà asistirà a la quarta edició de: “Posa-li cara al Voluntariat”. Visita el seu estand informatiu!
2025-05-09 17:00 - 20:00
#EBSECornellà tornarà a participar en la que enguany és la quarta edició de: “Posa-li cara al Voluntariat” de Cornellà, un esdeveniment anual que reuneix les entitats socials i solidàries del municipi amb l’objectiu de donar visibilitat als seus projectes i fomentar la participació ciutadana.
📅 Quan? Divendres 9 de maig
🕙 Horari: De 17:00h a 20:00h
📍 On? Plaça Verge del Pilar, Cornellà de Llobregat
Des d’un estand informatiu, l’associació explicarà la tasca de voluntariat que realitza a la ciutat i oferirà passejades curtes en tricicle a qui vulgui viure l’experiència, amb preferència cap a les persones grans o amb diversitat funcional.
A més, la jornada comptarà amb activitats, actuacions musicals i dinamització a càrrec d’un speaker.
💚 Una gran oportunitat per conèixer de prop el voluntariat actiu i el compromís d’En Bici Sense Edat amb la mobilitat sostenible i l’envelliment digne.
#EnBiciSenseEdat #EBSECornellà #Voluntariat #GentGranActiva #PosaLiCaraAlVoluntariat

En Bici Sense Edat torna a FIRA GRAN per celebrar la vida activa i digna de la gent gran!💚
2025-05-07 - 2025-05-09
En Bici Sense Edat participarà de nou a FIRA GRAN, l’esdeveniment de referència a Catalunya dedicat a la gent gran, que enguany celebra el seu 26è aniversari!
📅 Quan? Del 7 al 9 de maig
🕙 Horari: De 10:00 h a 19:00 h
📍 On? La Farga, L’Hospitalet
L’associació serà un dels expositors de la fira, juntament amb entitats, professionals i persones compromeses amb el benestar i la qualitat de vida de la gent gran.
👵👴En l’edició anterior, FIRA GRAN va reunir més de 400 activitats gratuïtes i 80 expositors, amb una gran varietat de serveis, productes i iniciatives pensades per a un envelliment actiu, saludable i digne.

🎡💛#EBSEPalau pedalarà amb tres tricicles per la Fira dels Somnis de Balaguer
2025-05-04 10:00 - 13:00
Un any més, la Fira dels Somnis de Balaguer impulsa la solidaritat per donar suport a la recerca del càncer infantil. Aquest projecte comunitari recapta fons per al grup d’investigació de l’Hospital Vall d’Hebron, que treballa en el desenvolupament de noves dianes terapèutiques. Al llarg de l’any, s’organitzen diverses accions solidàries, culminant en una jornada festiva i participativa a Balaguer.🌈💖
📅 Quan? Diumenge 4 de maig
🕙 Horari: de 10:00 a 13:00
📍 On? Balaguer
🚲 #EBSEPalau hi tornarà a ser! Aquest any, passejaran els usuaris de la residència Sant Domènec per dins del poble i per la Fira dels Somnis, fent-los viure de prop tota la màgia de la jornada.
🔥 Novetat! #EBSEBarcelona s’hi sumarà deixant dos tricicles, així que aquest any hi haurà TRES en moviment! 😊💫
